stanford-oval/wikipedia huggingface dataset:
Stefan George
Estetismi

Georgen runoudessa oli estetismin piirteitä, sillä hän käsitti runoutta tehtävän pelkästään runouden ja kauneuden vuoksi. Hän pyrki ottamaan etäisyyttä niin porvarillisen kuin työväenluokkaisenkin maailman arkipäiväisyyteen ja utilitarismiin. Georgen runot ilmestyivät aluksi vain sadan kappaleen kalliina pienoispainoksina, koska hän halusi että niitä lukivat vain harvat ja valitut, hänen sopiviksi katsomansa lukijat.
Dekadenssi

Erityisesti Georgen kokoelmassa Algabal oli myös paljon dekadenssin piirteitä. Kokoelman nimi viittaa roomalaiseen keisariin Elagabalukseen. Runojen lyyrinen minä elää itse rakentamassaan maanalaisessa keinotekoisessa puutarhassa. George otti etäisyyttä romantiikan taipumukseen arvostaa luontoa nähden villin luonnon uhkaavana. Teos käsitteli myös antiikkiin etäännytettynä 1800-luvun lopun Saksassa kiellettyä homoseksuaalisuutta.
Kääntäjä

George käänsi Dantea, Shakespearea ja Baudelairea saksan kielelle.
Teokset

Hymnen (1890)
Pilgerfahrten (1891)
Algabal (1892) (der Name bezieht sich auf den römischen Kaiser Elagabal)
Die Bücher der Hirten- und Preisgedichte, der Sagen und Sänge und der Hängen Gärten" (1895)
Das Jahr der Seele (1897) Text
Der Teppich des Lebens und die Lieder von Traum und Tod (1900) Text
Baudelaire. Blumen des Bösen. Umdichtungen (1901)
Die Fibel (1901)
Tage und Taten (1903)
Zeitgenössische Dichter. Umdichtungen. 2 Bände (1905)
Maximin. Ein Gedenkbuch (1907) (v. George herausgegeben, enth. auch Gedichte anderer)
Der siebente Ring (1907)
Dante. Stellen aus der Göttlichen Komödie (1909)
Shakespeare Sonnette. Umdichtungen (1909)
Dante. Göttliche Komödie (Öffentliche Ausgabe. 1912)
Der Stern des Bundes (1914) Text
Der Krieg (1917)
Drei Gesaenge: An die Toten, Der Dichter in Zeiten der Wirren, Einem jungen Führer im ersten Weltkrieg (1921)
Das neue Reich (1928)
Gesamtausgabe der Werke (1927–1934)
Rastila (Janakkala)

fi
Rastila on yksi Janakkalan kylistä. Se sijaitsee noin viisi kilometriä Turengin taajamasta länteen ja noin neljän kilometriä kolmostiestä itään. Rastilan kylän eteläpuolella sijaitsee Rastikankaan alue, joka on yritys- ja logistiikkakeskittymä. Rastilassa toimii Rastilan ja Kilpiälän kyläyhdistys ry.
Historia

Rastilan kylästä on merkintöjä jo 1500-luvulta. Rastilan kylä on aiemmin ollut osa Vanajan kuntaa, mutta vuoden 1967 liitoksessa kylä liitettiin Janakkalaan. Rastilassa oli Turengin sokeritehtaan maita vuodesta 1968 aina 1990-luvulle saakka. Kunta osti sokeritehtaan maat ja Rastikangas kaavoitettiin alueelle.
Rastikangas

Rastikangas on yritysalue Rastilan lähistöllä Janakkalassa. Se muodostaa yhdessä Hämeenlinnan Moreenin yritysalueen kanssa suuremman yrityskeskittymän, MOREn, ja alueelle on suunniteltu uutta eritasoliittymää läheiselle valtatielle 3. Rastikankaalla sijaitsee mm. Lidl Suomen keskusvarasto.
Aiheesta muualla

MOREn kotisivut
Janakkalan kunnan sivut (Arkistoitu – Internet Archive)
Ragnar Ölander

Ragnar Eyvand Ölander  (21. kesäkuuta 1899 Viipuri – 28. lokakuuta 1957) oli suomalainen toimittaja ja Ylen ohjelmajohtaja.
Henkilöhistoria

Ragnar Ölanderin vanhemmat olivat tullitarkastaja Victor Emil Ölander ja Regina Hedman ja puoliso vuodesta 1932 filosofian maisteri Dolly Edgren. Professori Victor Ölander oli hänen veljensä. Ragnar Ölander tuli ylioppilaaksi 1917 ja teki opintomatkoja Eurooppaan 1920- ja 1930-luvulla ja Yhdysvaltoihin 1940-luvulla. Hän oli Svenska Pressenin toimittaja 1928–1944 ja toimitussihteeri 1933–1944 ja Hufvudstadsbladetin 1944–1946. Yleisradion ruotsinkielisenä ohjelmajohtajana Ölander toimi 1946–1957, Aftonbladetin kirjeenvaihtaja hän oli 1929–1932. Ölanderilla oli myös useita lehti- ja muiden alojen luottamustoimia.
Julkaisuja

Finlands metallindustriförening 1918–1928, 1929
Suomen liikemiehiä = Affärsmän i Finland. 1, A-L, 1930
Finlands ekonomiska situation just nu, 1945, föredrag på länskonferensen för Fadderortsrörelsen i Falun den 20 oktober 1945
Finland och Ryssland, 1945
Amerika i blickpunkten, 1946, suom. Amerikka valokeilassa: vaikutelmia matkalta nykypäivien U.S.A:ssa (Sorella Soveri)
Radiokuuntelijan kirja: uutta mikrofonin maailmasta koti- ja ulkomailta, 1947, ruots. Radiolyssnarens bok: nytt från mikrofonens värld i hemland och utland, toim. Jussi Koskiluoma, Untamo Utrio, Ragnar Ölander
Ragnar Ölander – Egidius Ginström R[ådstuvu]R[ätten]s protokoll 15 juni – 13 december 1956, 1957, Ragnar Ölander, Egidius Ginström
Krig och censur, 1958
Ratihabitio

Ratihabitio (lat. ratihabi'tiō < ratus, pätevä ja habē're, omistaa) tarkoittaa oikeustoimen hyväksymistä jälkikäteen. Se on alkuaan pätemättömän oikeustoimen vahvistus, joka tekee oikeustoimesta pätevän, kun sillä on korjattu oikeustoimen puutteet. Sen avulla voi esimerkiksi holhooja hyväksyä holhottavan tekemän sopimuksen tai täysi-ikäiseksi tullut henkilö hyväksyä alaikäisenä tekemänsä sopimuksen. Ratihabitiolla voidaan myös tehdä sitovaksi oikeustoimi, joka on alun perin tehty ilman edustetun valtuutusta tai valtuutuksen rajat ylittäen. Näin edustettua sitomattomasta oikeustoimesta tulee häntä sitova.
Rathmines

Rathmines Road
Rathmines (iiriksi Ráth Maonais 'Maonasin muurilinnoitus') on esikaupunki Dublinin eteläosassa, noin kolmen kilometrin päässä kaupungin keskustasta. Se alkaa tosiasiassa Grand Canalista ja yltää etelässä Rathgariin, idässä Ranelaghiin ja lännessä Harold's Crossiin.
Vuoden 2006 väestönlaskennassa alueen väkiluku oli 36 186.
Siellä sijaitsee Irlannin maavoimien varuskunta Cathal Brugha Barracks (entinen Portobello Barracks).
RN Basilicata

| RN Basilicata |
| --- | --- |
 Basilicatan vesillelasku

Aluksen vaiheet
Rakentaja:  Regio Cantiere di Castellammare di Stabia, Castellammare di Stabia
Kölinlasku:  9. elokuuta 1913
Laskettu vesille:  23. heinäkuuta 1914
Palveluskäyttöön:  1. elokuuta 1917
Poistui palveluskäytöstä:  uponnut 13. elokuuta 1919
Tekniset tiedot
Uppouma:  2 483 t (standardi) 3 187 t (kuormattu)
Pituus:  83,0 m
Leveys:  12,7 m
Syväys:  5,0 m
Koneteho:  5 001 ihp
Nopeus:  15,7 solmua
Miehistöä:  204
Aseistus
Aseistus:  6 × 152 mm/40 tykkiä 2 × 76 mm/40 tykkiä 3 × 76 mm/40 ilmatorjuntatykkiä 2 × 47 mm/50 tykkiä 2 × konekivääriä
RN Basilicata (ital. Regia Nave Basilicata) oli Italian kuninkaallisen laivaston vuonna 1917 palvelukseen otettu Campania-luokan panssarikansiristeilijä.
Valmistus

Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 9. elokuuta 1913. Alus laskettiin vesille 23. heinäkuuta 1914 ja liitettiin laivastoon 1. elokuuta 1917.
Palvelus

Alus upposi 13. elokuuta 1919 höyrykattilan räjähdettyä. Hylky nostettiin, jolloin todettiin korjaamisen olevan kannattamatonta ja myytiin romutettavaksi.
Rathwi bareli

| Rathwi bareli> Tiedot |
| --- | --- |
Alue:  Maharashtra, Madhya Pradesh (Intia)
Puhujia:  101 000 (2001)
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet keskinen ryhmä bhil-kielet
ISO 639-3:  bgd
 Ohje 
Rathwi bareli on indoarjalainen kieli, jota puhutaan Intiassa Maharashtran ja Madhya Pradeshin osavaltioissa. Kieltä puhui vuoden 2001 väestönlaskennassa äidinkielenään 101 000 ihmistä.
Rathwi bareli kuuluu bhil-kielten ryhmään ja on läheistä sukua muun muassa bhilille ja kahdelle muulle bareli-nimiselle kielelle, pauri barelille ja palya barelille. Rathwi barelia kirjoitetaan devanagari-kirjaimistolla.
Purjetetrat

| Purjetetrat |
| --- | --- |
 Purjetetra (Crenuchus spilurus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Purjetetrat Crenuchidae  Günther, 1864
Alaheimot
 Characidiinae  Crenuchinae 
Katso myös
   Purjetetrat Wikispeciesissä   Purjetetrat Commonsissa 
Infobox OKVirheellinen NIMI-arvo: 
Purjetetrat (Crenuchidae) on tetrakaloihin kuuluva kalaheimo. Lajeja elää makeissa vesissä Etelä-Amerikassa. Heimon lajit luettiin aiemmin kuuluviksi tetroihin.
Lajit ja anatomia

Purjetetrojen alaheimoon Characidiinae kuuluu 10 sukua ja 82 lajia ja alaheimoon Crenuchinae kaksi sukua ja kolme lajia. Heimon lajit ovat pieniä, useimmiten 3–10 cm pitkiä. Yhteisiä piirteitä ovat kallon luuston ja hampaiden rakenne sekä peräevän ruotojen määrä. Monet purjetetralajit ovat harmaita tai ruskeita, joskus miltei läpikuultavia.
Levinneisyys ja elintavat

Purjetetroja tavataan Panamasta Argentiinaan. Ne elävät puroissa, joiden virtaus voi olla hyvin nopea, mutta joukossa on myös hitaasti virtaavien vesien lajeja. Purjetetrat voivat kiivetä vesiputouksia ylös. Lajit syövät eläinplanktonia.
Rasti-Vihti

| Rasti-Vihti |
| --- | --- |

Perustettu:  1976
Paikkakunta:  Vihti
Lajit:  suunnistus
Kotisivu:  https://www.rasti-vihti.fi
Rasti-Vihti on vuonna 1976 perustettu Vihdin alueella toimiva suunnistusseura.
Seuran riveistä on tullut viisi suunnistuksen maailmanmestaria. Kari Sallinen voitti seuraa edustaessaan kolme aikuisten SM-kultaa vuosina 1982 ja 1983. Rasti-Vihti oli myös Jani Lakasen ensimmäinen seura. Rasti-Vihdillä, Hiidenkiertäjillä ja Karkki-Rastilla oli yhteinen edustusseura Delta 21 vuoden ajan vuoteen 2012. Nykyään seura keskittyy alkeis- ja kuntosuunnistukseen, karttojen tekemiseen ja kilpailujen järjestämiseen. Seura on järjestänyt suunnistuksen veteraanien SM-pitkän matkan vuonna 2014 ja pyöräsuunnistuksen SM-kilpailut vuonna 2019.
Aiheesta muualla

Seuran virallinen sivu
Purjo

| Purjo |
| --- | --- |
 Purjoja
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Alaheimo::  Allioideae
Suku::  Laukat Allium
Laji::  porrum
Kaksiosainen nimi
 Allium porrum  L. 
Katso myös
   Purjo Wikispeciesissä   Purjo Commonsissa 
Infobox OKNimi-testi OK: 
Purjo eli purjosipuli (Allium porrum) on sipulin sukuinen mauste- ja vihanneskasvi. Sen lehtien tyvi kasvaa lieriönmuotoiseksi tupeksi.
Purjon kasvukausi on melko pitkä, joten Suomessa se yleensä kasvatetaan taimeksi ennen istutusta. Purjon tyvi pysyy valkoisena, kun se pidetään maan alla multaamalla purjopenkkiä.
Purjo on kotoisin Välimeren alueelta jossa sitä on viljelty jo tuhansia vuosia sitten. Suomeen purjo on saapunut 1600-luvulla.
Purjo ruoanlaitossa

Purjo on maultaan muita sipuleita miedompi, ja siinä on vain vähän rikkiyhdisteitä. Purjoa voi käyttää kokonaisuudessan ruoanvalmistukseen. Purjo sopii keittoihin, pataruokiin ja liemiin makua antamaan. Sitä voi myös käyttää raakana samaan tapaan kuin ruohosipulia. Purjoa on käytetty raakana salaateissa.
Purjoa käytetään paljon liemissä, keitoissa ja piiraissa. Klassisia reseptejä ovat muun muassa ranskalainen purjo-perunasosekeitto eli vichyssoise, italialainen purjokeitto eli crema di porri, perinteinen purjopata ja kreikkalainen marinoitu purjo. Purjosipulia käytetään usein myös ranskalaisissa suolaisissa quiche-piirakoissa. Suomessa suosittu purjoa sisältävä ruoka on siskonmakkarakeitto.
Aiheesta muualla

Sipulikasvit Ruokatieto Yhdistys. Arkistoitu 3.8.2019. Viitattu 3.8.2019.
Purjo Martat. Viitattu 3.8.2019.
Purjosipuli, Kotimaiset Kasvikset ry. Viitattu 30.12.2019.
Köyhän parsa, kasvisten kuningatar, Kaleva 21.1.2011. Viitattu 30.12.2019.
Suomalaiset hyötypuutarhakasvit
| --- | --- |
Juurekset:   lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:   keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:   kurkku  kesäkurpitsa  kurpitsa  spagettikurpitsa 
Mausteet:   basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:   maa-artisokka  peruna 
Palkokasvit:   herne  härkäpapu  tarhapapu 
Sipulit:   hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:   endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti
Pyrrhonistien ja akateemikkojen erosta

| Pyrrhonistien ja akateemikkojen erosta> Περὶ τῆς διαφορᾶς τῶν Πυῤῥωνίων καὶ Ἀκαδημαϊκῶν.Alkuperäisteos |
| --- | --- |
Kirjailija:  Plutarkhos
Kieli:  muinaiskreikka (klassinen)
Genre:  filosofia
Julkaistu:  1. vuosisata tai 100-luku jaa.
Löydä lisää kirjojaKirjallisuuden teemasivulta
Pyrrhonistien ja akateemikkojen erosta (m.kreik. Περὶ τῆς διαφορᾶς τῶν Πυῤῥωνίων καὶ Ἀκαδημαϊκῶν, Peri tēs diaforās tōn Pyrrhōniōn kai Akadēmaïkōn; lat. De repugnantia Pyrrhoniorum et Academicorum) oli Plutarkhoksen kirjoittama tutkielma, joka käsitteli nimensä mukaisesti Platonin Akatemian ajattelun ja pyrrhonistisen skeptisismin välisiä filosofisia eroja. Se ei ole säilynyt nykyaikaan, mutta esiintyy Lampriaan tekemässä Plutarkhoksen teosten luettelossa (numero 64).
Tutkielmalla Plutarkhos pyrki korostamaan Platonin Akatemiassa vaikuttaneen akateemisen skeptisismin eroa pyrrhonistiseen skeptisismiin, ja samalla korostamaan Platonin Akatemian oppien sisäistä ykseyttä pyrkiessään sovittamaan akateemista skeptisismiä yhteen dogmaattisemman platonismin kanssa. Tutkielmassa Plutarkhoksen on arveltu esittäneen, että akateemiseen skeptisismiin sisältyi positiivisia oppilauseita, tai ainakin ettei sen skeptisismi ollut täydellistä niin kuin pyrrhonismissa.
Samaan aihepiiriin liittyi Plutarkhoksen tutkielma Akatemian ykseydestä Platonin jälkeen.
Purppurabakteeri

Purppurabakteerit ovat  proteobakteereita, jotka ovat fototrofisia, eli ne tuottavat energiaa yhteyttämällä.  Ne sisältävät bakteerilehtivihreä a:ta tai b:tä sekä useita karotenoideja. Nämä tuottavat värin joka vaihtelee violetin, punaisen, ruskean ja oranssin välillä.
Aineenvaihdunta

Yhteyttäminen tapahtuu reaktiokeskuksissa solukalvolla, joka on taittunut, muodostaen säkkejä ja putkia, suurentaen pinta-alaa. Kuten suurin osa muistakin yhteyttävistä bakteereista, purppurabakteerit eivät tuota happea, koska pelkistäjä sen yhteyttämisessä ei ole vesi. Joissakin, kuten purppurarikkibakteereissa, pelkistäjä on sulfidi tai rikki. Toisissa, Purppura ei-rikkibakteereissa, se on yleensä vety, mutta jotkin lajit käyttävät pieniä määriä muita yhdisteitä. Aluksi näitä kahta pidettiin heimoina, mutta RNA-puut ovat osoittaneet että purppurabakteerit koostavat monta ryhmää jotka ovat lähempiä sukulaisia ei-yhteyttäville bakteereille kuin toisilleen.
Purppurabakteerit pystyvät käyttämään fotodissosiaatiota saamaan anaerobisesti monista eloperäisistä yhdisteistä sekä energiaa että aineita kasvamiseen. Vaikka ne pystyvät käyttämään joitakin substraatteja aineenvaihduntaan anaerobisesti pimeässä, ne eivät pysty kasvamaan pimeässä ilman happea. Tämä piirre erottaa ne tyypillisistä anaerobisista toisenvaraisista lajeista.
Rather Be Alone

| ”Rather Be Alone” Robin Schulz, Nick Martin & Sam Martin |
| --- | --- | --- |

Singlen tiedot
 Julkaistu: 13. syyskuuta 2019
 Tuottaja(t): Junkx, Nick Martin, Robin Schulz, The Monsters and the Strangerz
 Tyylilaji: disko house
 Kesto: 02.51
 Levy-yhtiö: Warner Germany
Robin Schulzin muut singlet
| ”All This Love” 2019 | ”Rather Be Alone” 2019 | ”In Your Eyes” 2020 |
Sam Martinin muut singlet
| ”High and Low” 2019 | ”Rather Be Alone” 2019 | ”Miles Away” 2019 |
Rather Be Alone on saksalaisen DJ-tuottaja Robin Schulzin, kreikkalaisen DJ-tuottaja Nick Martinin sekä yhdysvaltalaislaulaja Sam Martinin musiikkikappale. Sen julkaisi Warner Germany digitaalisesti ladattavana ja suoratoistettavana singlenä 13. syyskuuta 2019. Kappaleen ovat sanoittaneet Daniel Deimann, Junkx, Isidoros Kiloudis, Jason Evigan, Jordan Johnson, The Monsters and the Strangerz, Nikolaos Martinos, Schulz, Sam Martin, Sean Douglas, Stefan Dabruck, Lennie King'ori, Jhawgez Von Rubixx ja Spax Di Genius. Kappaleen tuotannosta vastasivat puolestaan Junkx, Nick Martin, Schulz ja The Monsters and the Strangerz.
Kappaleen musiikkivideo julkaistiin Schulzin YouTube-kanavalla 7. lokakuuta 2019. Videolla nähdään Schulzin lisäksi saksalaismalli Toni Garrn sekä skotlantilaisyhtye The Electrics. "Rather Be Alone" oli kaupallisesti huono menestys, sen jäätyä vallan pois singlelistoilta. Kappaleen toistaiseksi ainoat listasijoitukset ovat Belgian Flanderin tanssilistan sija 37. sekä Kroatian radiosoittolistan sija 80.
Käännös suomeksi
Procyon

| Procyon |
| --- | --- |

Bayerin designaatio:  α Canis Minoris, Alfa Canis Minoris, Alpha Canis Minoris, α CMi, ALF CMI, ALP CMI
Flamsteedin designaatio:  10 Canis Minoris, 10 CMi
HD-designaatio:  HD 61421
Muut designaatiot:  Prokyon, GCTP 1805.00, HR 2943, BD+05°1739, LHS 233, GJ 280, HIP 37279, GC 10277, ADS 6251, CCDM 07393+0514
Fyysiset ominaisuudet
Näennäinen kirkkaus:  0,34/10,7 mv
Absoluuttinen kirkkaus:  2,65/13,04 Mv
Valovoima:  7,73/0,00055 LO (aurinkoa) aurinkoa
Spektriluokka:  F5 IV-V/DA
Väri-indeksi:  B-V 0,40/0,0 U-B −0,01
Lämpötila:  6 650/9 700 K
Massa:  1,50/0,60 MO (aurinkoa) M☉
Säde:  1,86/0,02 RO (aurinkoa) R☉
Pyörimisnopeus:  ? km/s aika 33 päivää
Metallipitoisuus:  110 % auringon
Ikä:  1,7 miljardia vuotta
Elinkelpoinen vyöhyke:  2,7 AU
Astrometriset ominaisuudet
Tähdistö:  Pieni koira, Canis Minor, CMi
Rektaskensio (J2000):  07h 39m 18.1/17.7s
Deklinaatio (J2000):  +05° 13' 29/20"
Etäisyys:  11,5 valovuotta (parsekia)
Parallaksi:  286,05 ± 0,81 mas mas
Säteisnopeus:  −3,2 km/s km/s
Ominaisliike:  RA:  −716,57 mas/v   dekl.: −1034,58 mas/v mas/v
 Näkyy leveysasteiden 90° N  ja 85° S välillä. 
Procyon
Procyon (Alfa Canis Minoris, α Canis Minoris, α CMi) on Pienen koiran tähtikuviossa sijaitseva kirkas tähti, joka on saanut nimensä (suomeksi suunnilleen "ennen koiraa") siitä, että se nousee horisontista vähän Ison koiran tähdistöä ja sen päätähteä Siriusta ennen. Procyon kuuluu talvikolmioon, jossa ovat myös Sirius ja Betelgeuze. Se on Pienen koiran tähdistön kirkkain ja koko taivaan kahdeksanneksi kirkkain tähti.
Kaksoistähtijärjestelmä Procyon AB

Procyon on yksi lähimmistä tähdistä, sillä se on vain 11,4 valovuoden päässä maapallosta. Procyon on kaksoistähti.
Kaksoistähden päätähti Procyon A on Aurinkoa seitsemän kertaa kirkkaampi. Se luokitellaan alijättiläiseksi, eli se on jo lopettanut vedyn fuusioimisen heliumiksi ja on siis elinkaarensa loppupäässä. Procyonista tulee punainen jättiläinen 10–100 miljoonan vuoden päästä.
Vuonna 2004 kanadalainen MOST-satelliitti sai valmiiksi 32-päiväiset mittauksensa etsiessään tähden pinnalta niin sanottuja ”tähdenjäristyksiä”, joita tavataan Auringon pinnalta jatkuvasti. Tutkijoiden suureksi yllätykseksi mitään ei kuitenkaan löytynyt, vaan Procyonin säteilemä valo on erittäin tasaista Auringon säteilyyn verrattuna.
Päätähden seuralainen on himmeä valkoinen kääpiö Procyon B, joka kiertää päätähteään noin 15 AU:n päässä. Se on melko vaikea havaita, koska se on himmeä ja lähellä kirkasta päätähteä. Hyvin tiheän Procyon B:n säde on 8 600 km. Procyon A:sta katsoen Procyon B loistaa vain muutaman täydenkuun valaistusvoimakkuudella.
Toiseen samantapaiseen kaksoistähtijärjestelmään, Siriukseen, verrattaessa Procyon B on massiivisempaa Sirius B:tä suurempi ja kevyempi, koska painava valkoinen kääpiö puristuu enemmän kokoon kuin kevyt. Se on myös Sirius B:tä viileämpi ja vanhempi.
Numerotietoja

Sijainti taivaalla
Rektaskensio RA 7h 39m 18.1s
Deklinaatio dekl. +5° 13' 30"
Etäisyys Maasta: 11,41 vv (nykyisin arvioitu 11,5) (valovuotta])
Etäisyys 3,496 pc (parsekia)
Parallaksi 0,28605" ± 0,00081"
Liike avaruudessa
Ominaisliike (μ, "myy")
RA: -0,71657" vuodessa
Dekl.: -1,03458" vuodessa
Etäisyys -4,1 km/s
Numerotietoja > Procyon A

kellanvalkea alijättiläinen
BY-Draconis-tyypin muuttuja (luultavasti kirkkaus vaihtelee) nimeltä NVS 3672
Näennäinen kirkkaus: 0,40
Absoluuttinen kirkkaus: 2,68
Väri-indeksi B-V 0,42 U-B 0,02
Spektrityyppi F5 IV
Luminositeetti 7,6 aurinkoa
Massa 1,77 (1,50?) Auringon massaa
Säde 1,7 (1,86?) Auringon sädettä, arviot vaihtelevat välillä (1,4 -- 2,3)
Pintalämpötila 6 600 kelviniä
Metallipitoisuus 1,4 kertaa Auringon
Ikä 1,7+/-0,3 miljardia vuotta
Elokelpoinen vyöhyke 2,7 AU ja kiertoaika Maata muistuttavalle planeetalle 3,4 vuotta, vakaat planeettaradat 3 AU?
Numerotietoja > Procyon B

Valkea kääpiö
Näennäinen kirkkaus: 10,75
Absoluuttinen kirkkaus: 13,04
Väri-indeksi B-V
Pintalämpötila 9 700 kelviniä
Spektrityyppi wdF8 tai DA , tarkemmin DQZ,A4 tai QZ,A4 VII
Luminositeetti 0,00055 aurinkoa
Massa 0,63 (0,602, 0,50?) Auringon massaa
Säde 0,01 (0,02?) Auringon sädettä
Säde korkeintaan 8 600 km jos massa 0,602 aurinkoa
Numerotietoja > Kaksoistähti Procyon AB:n rata-arvoja

Kiertoaika (P) 40,82 vuotta
Radan isoakselin puolikas (a) 1,18"
a (AU) = 14,9
väli vaihtelee 8,9 -- 21,0 AU
Eksentrisyys (e) 0,36 (0,407?) (soikeus)
Inklinaatio (i) 31,9° (kaltevuus)
Solmu (tähtitiede) (Ω) 284,8° (radan suunta)
Periastronin eepokki (T) 1967,86 (milloin tähdet ovat lähimpänä toisiaan)
Aiheesta muualla

Kuvia tai muita tiedostoja aiheesta Procyon Wikimedia Commonsissa
| --- | --- |
Tähdet:  Procyon, β CMi, γ CMi, G CMi, 6 CMi, ε CMi, ζ CMi, η CMi, δ1 CMi, 11 CMi, 14 CMi, 1 CMi, δ2 CMi, δ3 CMi
Eksoplaneetat: 
Taivaan kirkkaimmat tähdet
Aurinkoa lähimmät tähdet
|  |
| --- | --- | --- | --- | --- | --- | --- | --- | --- | --- |
| 1. Alfa Centauri *** | 4,365 | 7. Sirius ** | 8,583 | 13. Lacaille 9352 | 10,69 | 19. Struve 2398 ** | 11,49 | 25. YZ Ceti | 12,12 |
| 2. Barnardin tähti | 5,979 | 8. Luyten 726-8 ** | 8,728 | 14. Ross 128 | 10,94 | 20. Groombridge 34 ** | 11,65 | 26. Luytenin tähti | 12,25 |
| 3. Luhman 16 ** | ~6,58 | 9. Ross 154 | 9,672 | 15. WISE 0350-5658 | ~11,2 | 21. Epsilon Indi *** | 11,82 | 27. SCR 1845-6357 ** | 12,57 |
| 4. WISE 0855–0714 | ~7,18 | 10. Ross 248 | 10,31 | 16. EZ Aquarii *** | 11,27 | 22. DX Cancri | 11,83 | 28. Teegardenin tähti | 12,57 |
| 5. Wolf 359 | 7,782 | 11. Epsilon Eridani | 10,48 | 17. 61 Cygni ** | 11,40 | 23. Tau Ceti | 11,91 | 29. Kapteynin tähti | 12,76 |
| 6. Lalande 21185 | 8,294 | 12. WISE 1506+7027 | ~10,5 | 18. Procyon ** | 11,44 | 24. GJ 1061 | 11,99 | 30. Lacaille 8760 | 12,87 |

|  |  | Etäisyydet valovuosissa |  | ** Tähti on kaksoistähti |  | *** Tähti on kolmoistähti |  |  |  |
Ranskan keisarikunta

Ranskan keisarikunta voi tarkoittaa:
Ranskan ensimmäinen keisarikunta 1804–1815
Ranskan toinen keisarikunta 1852–1870
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ranskan keisarikunta”, voi hakea sivunnimihaulla, laajalla sivunnimihaulla tai tekstihaulla.
Purjevihmat

| Purjevihmat |
| --- | --- |
 Kanarianpurjevihma eli kanarianvihma (Teline canariensis, syn. Genista canariensis)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Fabales
Heimo::  Hernekasvit Fabaceae
Alaheimo::  Faboideae
Tribus::  Genisteae
Suku::  Purjevihmat Teline  Medik.
Katso myös
   Purjevihmat Commonsissa 
Infobox OKNimi-testi OK: 
Purjevihmat (Teline) on kasvisuku hernekasvien heimossa. Siihen kuuluu luultavasti yksi hyväksytty laji, Kanariansaarilla kasvava Teline osyroides. Monet purjevihmalajit tai koko suku on liitetty saman tribuksen muihin sukuihin, väriherneisiin (Genista) tai vihmoihin (Cytisus). Suvun nimi Teline lienee nykyisin väriherneiden synonyymi. Muutamia purjevihmalajeja käytetään huonekasveina.